Document ID: /roh_data/filtered/fineweb-2-filterrobots_roh.jsonl.gz/2024

La Genevrina da 27 onns e la Friburgaisa da 18 eran gia sa qualifitgadas a moda suverana per il final. Höfflin ha anc ina giada pudì sa megliurar en il terz run e piglià davent avant il nas la medaglia d'aur a sia cumpatriota Mathilde Gremaud. Bronz è ì a la britannica Isabel Atkin.
Carriera tut auter che convenziunala
Höfflin è la segunda skiunza da freestyle svizra che gudogna aur olimpic. Quai suenter Evelyn Leu il 2006 a Turin. La carriera da la Genevrina è tut auter che convenziunala. Pir cun 20 onns è ella numnadamain vegnida tar il freestyle. Il 2017 ha ella gudagnà il classament general da la cuppa mundiala en il slopestyle.
RR novitads 07:00